Salvinoriin A

**Salvinoriin A** ehk **divinoriin A** on psühhotroopne aine, mida sisaldab Mehhikost pärit taim luulusalvei (*Salvia divinorum).

Eestis on salvinoriin A sotsiaalministri 21. novembri 2013 määrusega kantud narkootiliste ja psühhotroopsete ainete nimekirja: "Narkootiliste ja psühhotroopsete ainete meditsiinilisel ja teaduslikul eesmärgil käitlemise ning sellealase arvestuse ja aruandluse tingimused ja kord ning narkootiliste ja psühhotroopsete ainete nimekirjad" ja selle aine käitlemine on allutatud rangetele käitlemiseeskirjadele.

==Nomenklatuur==
*IUPAC nimetus: metüül(2S,4aR,6aR,7R,9S,10aS,10bR)-9-(atsetüüloksü)-2-(furaan-3-üül)-6a,10b-dimetüül-4,10-dioksododekahüdro-2H-benso[f]isokromeen-7-karboksülaat.

==Keemiline valem==
Aine [[keemiline valem]] on [[süsinik|C]]<sub>23</sub>[[vesinik|H]]<sub>28</sub>[[hapnik|O]]<sub>8</sub>.

==Looduslik psühhotroopne aine==

Salvinoriin A erineb teistest looduslikult esinevatest [[hallutsinogeen]]idest (nagu näiteks [[DMT]], [[psilotsübiin]] ja [[meskaliin]]) selle poolest, et ta ei sisalda [[lämmastik]]ku, ehk ta pole [[alkaloid]], vaid on [[Terpenoidid|terpenoid]].

Salvinoriin A sisaldus luulusalvei lehtedes on varieeruv: 0,126–1,137 mg/g. Salvinoriin A leidub vaigus, mida komplekteerivad ja eritavad luulusalvei lehtedel paiknevad karvakesed.

==Loomkatsed==

[[Loomkatse]] isaste [[laborihiir|hiirtega]] (CD1 hiired, Charles River Kanadas), kellel indutseeriti koliit ja kellele manustati salvanoriin A-d, võib näidata selle aine teatud põletikuvastast ja valu vaigistavat toimet.

==Inimkatsed==

Salvinoriin A toimet inimestele on vähe uuritud. Arvatakse, et selle aine toime on üsna lühiajaline (sõltuvalt manustamisviisist 2 minutit kuni umbes tund), kuid samas olevat see oma koguse kohta üks tugevamaid hallutsinogeene planeedil Maa.

Salvinoriin A [[metabolism]] toimub arvatavasti [[tsütokroom P450|tsütokroom P450 ensüümisüsteemi]] kaudu.

==Viited==


== Välislingid ==
* D.M. Turner, [https://www.dmt-nexus.me/Files/Books/General/Salvinorin%20-%20The%20Psychedelic%20Essence%20Of%20Salvia%20Divinorum.pdf Salvinorin – The Psychedelic Essence of Salvia Divinorum], 1996, Panther Press, veebiversioon (vaadatud 21.02.2014)<small> (*inglise keeles*)</small>
* Roth BL, Baner K, Westkaemper R, Siebert D, Rice KC, Steinberg S, Ernsberger P, Rothman RB., [http://www.ncbi.nlm.nih.gov/pmc/articles/PMC129372/ Salvinorin A: a potent naturally occurring nonnitrogenous kappa opioid selective agonist.], Proc Natl Acad Sci U S A., september 2002 ;99(18):11934-9., veebiversioon (vaadatud 26.09.2014)<small> (*inglise keeles*)</small>
* Chavkin C, Sud S, Jin W, Stewart J, Zjawiony JK, Siebert DJ, Toth BA, Hufeisen SJ, Roth BL., [http://www.ncbi.nlm.nih.gov/pubmed/14718611 Salvinorin A, an active component of the hallucinogenic sage salvia divinorum is a highly efficacious kappa-opioid receptor agonist: structural and functional considerations. Lühikokkuvõte], J Pharmacol Exp Ther., märts 2004;308(3):1197-203., veebiversioon (vaadatud 26.09.2014)<small> (*inglise keeles*)</small>
* Thomas E. Prisinzano, [http://www.sagewisdom.org/prisinzano.pdf Psychopharmacology of the hallucinogenic sage Salvia divinorum], Life Sciences 78 (2005) 527 – 531, veebiversioon (vaadatud 22.03.2015)<small> (*inglise keeles*)</small>
* Hooker JM, Patel V, Kothari S, Schiffer WK., [http://www.ncbi.nlm.nih.gov/pubmed/19132449 Metabolic changes in the rodent brain after acute administration of salvinorin A.], Mol Imaging Biol., mai-juuni 2009;11(3):137-43. doi: 10.1007/s11307-008-0192-x., veebiversioon (vaadatud 22.02.2014)<small> (*inglise keeles*)</small>
* Zeynep S. Teksin, Insong J. Lee, [...], ja Natalie D. Eddington, [http://www.ncbi.nlm.nih.gov/pmc/articles/PMC2719774/ Evaluation of the Transport, In Vitro Metabolism and Pharmacokinetics of Salvinorin A, a Potent Hallucinogen], Eur J Pharm Biopharm. juuni 2009; 72(2): 471–477. doi: 10.1016/j.ejpb.2009.01.002, PMCID: PMC2719774, NIHMSID: NIHMS123473
* Christopher W. Cunningham, Richard B. Rothman ja Thomas E. Prisinzano, Eric L. Barker, [http://intl.pharmrev.org/content/63/2/316.full Neuropharmacology of the Naturally Occurring κ-Opioid Hallucinogen Salvinorin A], March 28, 2011, doi: 10.1124/pr.110.003244, Pharmacological Reviews, juuni 2011, 63. väljaanne, nr 2, lk 316-347, veebiversioon (vaadatud 23.02.2014)<small> (*inglise keeles*)</small>
*[http://pubchem.ncbi.nlm.nih.gov/summary/summary.cgi?cid=128563 Sissekanne PubChem-is], veebiversioon (vaadatud 18.02.2014)<small> (*inglise keeles'')